b'\n_START_ARTICLE_\nJednad\xc5\xbeba\n_START_PARAGRAPH_\nJednad\xc5\xbeba je matemati\xc4\x8dki pojam koji izra\xc5\xbeava vezu izme\xc4\x91u poznatih i nepoznatih veli\xc4\x8dina posredstvom znaka jednakosti koji izjedna\xc4\x8dava lijevu i desnu stranu jednad\xc5\xbebe. U tom smislu razlikujemo matemati\xc4\x8dki identitet, gdje se samo ustanovljava jednakost lijeve i desne strane, od jednad\xc5\xbebe, gdje se u osnovi tra\xc5\xbei vrijednost nepoznate veli\xc4\x8dine tako da ona udovoljava postavljenoj jednad\xc5\xbebi. Nepoznate veli\xc4\x8dine, nepoznanice, \xc4\x8desto ozna\xc4\x8davamo s x, y, z  ili bilo kojom drugom oznakom, premda nepoznanica u \xc5\xa1irem smislu mo\xc5\xbee op\xc4\x87enito biti i funkcija. Jednad\xc5\xbebe rje\xc5\xa1avamo u pravilu nekim od ve\xc4\x87 standardnih postupaka, odn. metoda, gdje jednad\xc5\xbebe razlikujemo prema osobitostima i na\xc4\x8dinu rje\xc5\xa1avanja.'